title: Οδηγία 2009/114/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , περί τροποποιήσεως της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (Κείμενο που παρουσιάζει ενδιαφέρον για τον ΕΟΧ)

text:
               20.10.2009

               EL

               Επίσημη Εφημερίδα της Ευρωπαϊκής Ένωσης

               L 274/25

      ΟΔΗΓΊΑ 2009/114/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Σεπτεμβρίου 2009
   περί τροποποιήσεως της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 87/372/ΕΟΚ του Συμβουλίου (3), η οποία συμπληρώθηκε με τη σύσταση του Συμβουλίου, της 25ης Ιουνίου 1987, για τη συντονισμένη εγκατάσταση των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών στην Κοινότητα (4), και με το ψήφισμα του Συμβουλίου, της 14ης Δεκεμβρίου 1990, σχετικά με το τελικό στάδιο της συντονισμένης εφαρμογής των πανευρωπαϊκών επίγειων δημόσιων ψηφιακών κινητών επικοινωνιών (GSM) (5), αναγνωρίζει την ανάγκη για πλήρη αξιοποίηση των δυνατοτήτων που προσφέρουν τα σύγχρονα τηλεπικοινωνιακά δίκτυα, ιδίως των κινητών ραδιοεπικοινωνιών, για την οικονομική ανάπτυξη της Κοινότητας. Αναγνωρίζεται επίσης ότι η μετάβαση στη δεύτερη γενιά των ψηφιακών κυψελωτών κινητών επικοινωνιών συνιστά μοναδική ευκαιρία για την εγκατάσταση γνησίως πανευρωπαϊκών κινητών επικοινωνιών.

               (2)

               Οι ζώνες συχνοτήτων των 890-915 MHz και των 935-960 MHz προορίζονταν αποκλειστικά για δημόσιες πανευρωπαϊκές κυψελωτές ψηφιακές κινητές επικοινωνίες που θα πρέπει να παρέχονται σε κάθε κράτος μέλος σύμφωνα με κοινή προδιαγραφή, γνωστή ως GSM. Στη συνέχεια, η λεγόμενη «ζώνη επέκτασης» (880-890 MHz και 925-935 MHz) έγινε διαθέσιμη και για τη λειτουργία GSM και, μαζί με τις προηγούμενες ζώνες, έγινε γνωστή ως «ζώνη των 900 MHz».

               (3)

               Από το 1987 έχουν αναπτυχθεί νέες τεχνολογίες ψηφιακών ραδιοεπικοινωνιών ικανές να παρέχουν καινοτόμες πανευρωπαϊκές ηλεκτρονικές επικοινωνίες, οι οποίες μπορούν να συνυπάρχουν με το GSM στη ζώνη των 900 MHz σε μάλλον τεχνολογικά ουδέτερο κανονιστικό πλαίσιο. Η ζώνη των 900 MHz διαθέτει καλά χαρακτηριστικά διάδοσης, καλύπτει μεγαλύτερη απόσταση από τις υψηλότερες ζώνες συχνοτήτων και καθιστά δυνατή την επέκταση σύγχρονων υπηρεσιών φωνής, δεδομένων και υπηρεσιών πολυμέσων σε αραιοκατοικημένες και αγροτικές περιοχές.

               (4)

               Ως συμβολή στην επίτευξη των στόχων της εσωτερικής αγοράς και της ανακοίνωσης της Επιτροπής από 1ης Ιουνίου 2005 με τίτλο «Η στρατηγική i2010 — Ευρωπαϊκή κοινωνία της πληροφορίας για την ανάπτυξη και την απασχόληση», με παράλληλη διατήρηση της διάθεσης του GSM για χρήστες σε όλη την Ευρώπη, και να μεγιστοποιηθεί ο ανταγωνισμός, προσφέροντας στους χρήστες ευρεία επιλογή υπηρεσιών και τεχνολογιών, η χρήση της ζώνης των 900 MHz θα πρέπει να είναι διαθέσιμη και σε άλλες τεχνολογίες για την παροχή πρόσθετων συμβατών προηγμένων πανευρωπαϊκών υπηρεσιών που θα συνυπάρχουν με το GSM.

               (5)

               Η μελλοντική χρήση της ζώνης των 900 MHz, ιδίως όσον αφορά το χρονικό διάστημα κατά το οποίο το GSM θα παραμένει η τεχνολογία αναφοράς για την τεχνική συνύπαρξη στην εν λόγω ζώνη, αποτελεί θέμα στρατηγικής σημασίας για την εσωτερική αγορά και θα πρέπει να εξετασθεί μαζί με άλλα θέματα κοινοτικής πολιτικής για την ασύρματη πρόσβαση, στα μελλοντικά προγράμματα πολιτικής ραδιοφάσματος που θα εγκριθούν σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο) (6). Τα προγράμματα αυτά θα προσδιορίζουν του προσανατολισμούς και τους στόχους του στρατηγικού σχεδιασμού της χρήσης του ραδιοφάσματος, σε στενή συνεργασία με την ομάδα για την πολιτική ραδιοφάσματος (RSPG) που συστάθηκε με την απόφαση 2002/622/ΕΚ της Επιτροπής (7).

               (6)

               Η ελευθέρωση της χρήσης της ζώνης των 900 MHz μπορεί να στρεβλώσει τον ανταγωνισμό. Συγκεκριμένα, εφόσον σε ορισμένους φορείς εκμετάλλευσης κινητών επικοινωνιών δεν έχει εκχωρηθεί ραδιοφάσμα στη ζώνη των 900 MHz, οι εν λόγω φορείς θα μπορούσαν να βρεθούν σε μειονεκτική θέση από άποψη κόστους και αποτελεσματικότητας σε σύγκριση με φορείς που θα μπορούν να παρέχουν υπηρεσίες τρίτης γενιάς (3G) στην εν λόγω ζώνη. Σύμφωνα με το κανονιστικό πλαίσιο για τις ηλεκτρονικές επικοινωνίες, και ιδίως την οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (8), τα κράτη μέλη μπορούν να τροποποιήσουν ή/και να επανεξετάσουν δικαιώματα χρήσης του ραδιοφάσματος και έτσι διαθέτουν τα εργαλεία για την αντιμετώπιση τέτοιων στρεβλώσεων, αν χρειασθεί.

               (7)

               Τα κράτη μέλη θα πρέπει να μεταφέρουν στο εθνικό τους δίκαιο την οδηγία 87/372/ΕΟΚ, όπως τροποποιείται, εντός έξι μηνών από την έναρξη ισχύος της παρούσας οδηγίας. Αυτό δεν υποχρεώνει από μόνο του τα κράτη μέλη να τροποποιήσουν τα ισχύοντα δικαιώματα χρήσης ή να ξεκινήσουν μια διαδικασία αδειοδότησης· ωστόσο, τα κράτη μέλη πρέπει να συμμορφωθούν με τις απαιτήσεις της οδηγίας 2002/20/ΕΚ μόλις η ζώνη συχνοτήτων των 900 MHz γίνει διαθέσιμη σύμφωνα με την παρούσα οδηγία. Για να συμμορφωθούν, τα κράτη μέλη θα πρέπει ειδικότερα να εξετάσουν εάν η εφαρμογή της παρούσας οδηγίας θα μπορούσε να στρεβλώσει τον ανταγωνισμό στις συγκεκριμένες αγορές κινητής τηλεφωνίας. Εφόσον διαπιστώσουν ότι έτσι έχουν τα πράγματα, θα πρέπει να εξετάσουν εάν είναι αντικειμενικά δικαιολογημένη και αναλογική η τροποποίηση των δικαιωμάτων χρήσης των φορέων εκμετάλλευσης στους οποίους χορηγήθηκαν δικαιώματα χρήσης των συχνοτήτων στα 900 MHz και, στις περιπτώσεις κατά τις οποίες είναι αναλογική, να επανεξετάσουν αυτά τα δικαιώματα χρήσης και να τα ανακατανείμουν, προκειμένου να αντιμετωπιστούν οι στρεβλώσεις. Πριν αποφασισθεί μια τέτοια δράση θα πρέπει να προηγείται δημόσια διαβούλευση.

               (8)

               Οποιαδήποτε ζώνη συχνοτήτων διατεθεί δυνάμει της παρούσας οδηγίας θα πρέπει να κατανεμηθεί με διαφάνεια και κατά τρόπο που θα διασφαλίζει ισότιμους όρους ανταγωνισμού στις σχετικές αγορές.

               (9)

               Προκειμένου και άλλα συστήματα να συνυπάρχουν με τα συστήματα GSM στην ίδια ζώνη, θα πρέπει να αποφεύγονται επιβλαβείς παρεμβολές με την εφαρμογή τεχνικών όρων χρήσης που ισχύουν για άλλες τεχνολογίες εκτός GSM οι οποίες χρησιμοποιούν τη ζώνη των 900 MHz.

               (10)

               Με την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με το κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση για το ραδιοφάσμα) (9), παρέχεται στην Επιτροπή η δυνατότητα να θεσπίσει τεχνικά μέτρα για τη διάθεση και αποδοτική χρήση του φάσματος ραδιοσυχνοτήτων.

               (11)

               Όπως ζήτησε η Επιτροπή, η Ευρωπαϊκή Διάσκεψη των Διοικήσεων Ταχυδρομείων και Τηλεπικοινωνιών (CEPT) συνέταξε τεχνικές εκθέσεις που αποδεικνύουν ότι τα συστήματα UMTS (Universal Mobile Telecommunications System), θα μπορούσαν να συνυπάρξουν με το GSM στη ζώνη των 900 MHz. Η ζώνη των 900 MHz θα πρέπει επομένως να ανοίξει στο UMTS σύστημα που μπορεί να συνυπάρχει με τα συστήματα GSM, καθώς και σε άλλα συστήματα, μόλις αποδειχθεί ότι μπορούν να συνυπάρχουν με το GSM σύμφωνα με τη διαδικασία που προβλέπει η απόφαση για το ραδιοφάσμα σχετικά με τη θέσπιση εναρμονισμένων όρων για τη διάθεση και αποδοτική χρήση του ραδιοφάσματος. Όταν ένα κράτος μέλος αποφασίζει να χορηγήσει δικαιώματα χρήσης για συστήματα που χρησιμοποιούν την προδιαγραφή UMTS 900, η εφαρμογή της απόφασης για το ραδιοφάσμα, και της οδηγίας 2002/21/ΕΚ, θα διασφαλίσει την προστασία των συστημάτων αυτών από τις επιβλαβείς παρεμβολές άλλων εν λειτουργία συστημάτων.

               (12)

               Θα πρέπει να προστατευθούν καταλλήλως οι χρήστες των ζωνών που διέπονται από την παρούσα οδηγία, καθώς και οι σημερινοί χρήστες σε παρακείμενες ζώνες. Θα πρέπει, παράλληλα, να ληφθούν υπόψη και μελλοντικά συστήματα επικοινωνιών για την αεροπορία, πάνω από τα 960 MHz, που συμβάλλουν στην τήρηση των στόχων της κοινοτικής πολιτικής στον εν λόγω τομέα. Η CEPT έχει διατυπώσει τεχνικές συστάσεις σχετικά με το θέμα.

               (13)

               Θα πρέπει να αυξηθεί η ευελιξία στη διαχείριση του ραδιοφάσματος, καθώς και η δυνατότητα πρόσβασης στο ραδιοφάσμα, ώστε να διευκολυνθεί η επίτευξη των στόχων της εσωτερικής αγοράς όσον αφορά τις ηλεκτρονικές επικοινωνίες. Συνεπώς, η ζώνη των 900 MHz θα πρέπει να είναι ανοικτή σε άλλα συστήματα για την προσφορά άλλων πανευρωπαϊκής εμβέλειας υπηρεσιών, μόλις αποδεικνύεται ότι τα εν λόγω συστήματα μπορούν να συνυπάρχουν με τα συστήματα GSΜ.

               (14)

               Για να καταστεί δυνατή η εγκατάσταση νέων ψηφιακών τεχνολογιών στη ζώνη των 900 MHz, σε συνύπαρξη με τα συστήματα GSM, θα πρέπει να τροποποιηθεί αναλόγως η οδηγία 87/372/ΕΟΚ και θα πρέπει να αρθεί η αποκλειστική δέσμευση της ζώνης αυτής για GSM,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις στην οδηγία 87/372/ΕΟΚ
   Η οδηγία 87/372/ΕΟΚ τροποποιείται ως εξής:

               1)

               Το άρθρο 1 αντικαθίσταται από το ακόλουθο:
               «Άρθρο 1
               1.   Τα κράτη μέλη καθιστούν τις ζώνες συχνοτήτων των 880-915 MHz και των 925-960 MHz (ζώνη των 900 MHz) διαθέσιμες για συστήματα GSM και συστήματα UMTS, καθώς και για άλλα επίγεια συστήματα ικανά να παρέχουν υπηρεσίες ηλεκτρονικών επικοινωνιών τα οποία μπορούν να συνυπάρχουν με συστήματα GSM, σύμφωνα με τα τεχνικά μέτρα εφαρμογής που έχουν θεσπιστεί κατ’ εφαρμογή της απόφασης αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με το κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (10).
               2.   Κατά την εφαρμογή της παρούσας οδηγίας, τα κράτη μέλη εξετάζουν εάν η υφιστάμενη εκχώρηση της ζώνης των 900 MHz σε ανταγωνιζόμενους φορείς εκμετάλλευσης κινητών επικοινωνιών στην επικράτειά τους είναι δυνατόν να νοθεύσει τον ανταγωνισμό στις σχετικές αγορές κινητής τηλεφωνίας και, εφόσον τούτο είναι αιτιολογημένο και αναλογικό, αντιμετωπίζουν τις στρεβλώσεις σύμφωνα με το άρθρο 14 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (11).

               2)

               Το άρθρο 2 αντικαθίσταται από το ακόλουθο:
               «Άρθρο 2
               Για τους σκοπούς της παρούσας οδηγίας, ισχύουν οι κατωτέρω ορισμοί:

                           α)

                           Ως “σύστημα GSM” νοείται δίκτυο ηλεκτρονικών επικοινωνιών που συμμορφώνεται με τα πρότυπα GSM, όπως δημοσιεύονται από το ETSI, ιδίως τα EN 301502 και EN 301 511·

                           β)

                           Ως “σύστημα UMTS” νοείται δίκτυο ηλεκτρονικών επικοινωνιών που συμμορφώνεται με τα πρότυπα UMTS, όπως δημοσιεύονται από το ETSI, ιδίως τα EN 301 908-1, EN 301 908-2, EN 301 908-3 και EN 301 908-11.».

               3)

               Το άρθρο 3 αντικαθίσταται από το ακόλουθο:
               «Άρθρο 3
               1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 9 Μαΐου 2010. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών και των διατάξεων της παρούσας οδηγίας.
               Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Τα κράτη μέλη καθορίζουν τον τρόπο με τον οποίο γίνεται η παραπομπή αυτή.
               2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.».

               4)

               Το άρθρο 4 διαγράφεται.

         Άρθρο 2
   Θέση σε ισχύ
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 3
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Σεπτεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Η Πρόεδρος

         C. MALMSTRÖM

      (1)  Γνώμη της 25ης Φεβρουαρίου 2009 (δεν έχει ακόμη δημοσιευθεί στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 6ης Μαΐου 2009 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 27ης Ιουλίου 2009.

      (3)  ΕΕ L 196 της 17.7.1987, σ. 85.

      (4)  ΕΕ L 196 της 17.7.1987, σ. 81.

      (5)  ΕΕ C 329 της 31.12.1990, σ. 25.

      (6)  ΕΕ L 108 της 24.4.2002, σ. 33.

      (7)  ΕΕ L 198 της 27.7.2002, σ. 49.

      (8)  ΕΕ L 108 της 24.4.2002, σ. 21.

      (9)  ΕΕ L 108 της 24.4.2002, σ. 1.

      (10)  ΕΕ L 108 της 24.4.2002, σ. 1.

      (11)  ΕΕ L 108 της 24.4.2002, σ. 21.».


Avis juridique important

|

31993L0059

Οδηγία 93/59/ΕΟΚ του Συμβουλίου της 28ης Ιουνίου 1993 για την τροποποίηση της οδηγίας 70/220/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα

Επίσημη Εφημερίδα αριθ. L 186 της 28/07/1993 σ. 0021 - 0027 Φινλανδική ειδική έκδοση: Κεφάλαιο 13 τόμος 24 σ. 0143  Σουηδική ειδική έκδοση: Κεφάλαιο 13 τόμος 24 σ. 0143

ΟΔΗΓΙΑ 93/59/ΕΟΚ ΤΟΥ ΣΥΜΒΟΥΛΙΟΥ της 28ης Ιουνίου 1993 για την τροποποίηση της οδηγίας 70/220/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων  με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής(1) ,  Σε συνεργασία με το Ευρωπαϊκό Κοινοβούλιο(2) ,  Έχοντας υπόψη τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι επιβάλλεται να ληφθούν μέτρα στα πλαίσια της εσωτερικής αγοράς- ότι η εσωτερική αγορά περιλαμβάνει έναν χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων- ότι το πρώτο πρόγραμμα δράσης της Ευρωπαϊκής Κοινότητας για την προστασία του περιβάλλοντος, το οποίο εγκρίθηκε από το Συμβούλιο στις 22 Νοεμβρίου 1973(4) , προτρέπει να λαμβάνονται υπόψη οι πλέον πρόσφατες επιστημονικές εξελίξεις στον τομέα της  καταπολέμησης της ατμοσφαιρικής ρύπανσης που προκαλείται από τις αέριες εκπομπές των οχημάτων με κινητήρα και να προσαρμοστούν αναλόγως οι οδηγίες που έχουν ήδη εκδοθεί- ότι το τρίτο πρόγραμμα δράσης, το οποίο εγκρίθηκε από το Συμβούλιο στις 7  Φεβρουαρίου 1983(5) , προβλέπει ότι πρέπει να καταβληθούν περαιτέρω προσπάθειες για τη σημαντική μείωση του σημερινού επιπέδου των ρύπων που εκπέμπονται από τα οχήματα με κινητήρα- ότι η οδηγία 70/220/ΕΟΚ(6)  είναι μία από τις ειδικές οδηγίες της διαδικασίας έγκρισης τύπου ΕΟΚ, η οποία θεσπίστηκε από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την  έγκριση των οχημάτων με κινητήρα και των ρυμουλκουμένων τους(7) - ότι στην οδηγία 70/220/ΕΟΚ καθορίζονται οι οριακές τιμές για τις εκπομπές του μονοξειδίου του άνθρακα και των άκαυστων υδρογονανθράκων από τους κινητήρες των οχημάτων αυτών- ότι οι οριακές αυτές τιμές μειώθηκαν για πρώτη φορά με την οδηγία 74/290/ΕΟΚ(8)  , και συμπληρώθηκαν, σύμφωνα με την οδηγία 77/102/ΕΟΚ(9) , με επιτρεπόμενες οριακές τιμές για τις εκπομπές οξειδίων του αζώτου- ότι οι οριακές τιμές για τους τρεις αυτούς ρύπους μειώθηκαν διαδοχικά με τις οδηγίες 78/665/ΕΟΚ(10) , 83/351/ΕΟΚ(11)  και  88/76/ΕΟΚ(12) - ότι, με την οδηγία 88/436/ΕΟΚ(13) , θεσπίστηκαν οριακές τιμές για εκπομπές ρυπογόνων σωματιδίων από τους κινητήρες ντίζελ και ότι, με την οδηγία 89/458/ΕΟΚ(14) , επιβλήθηκαν αυστηρότερα ευρωπαϊκά πρότυπα για οχήματα κυβισμού μικρότερου των 1 400 cm3-  ότι, με την οδηγία 91/441/ΕΟΚ, η εφαρμογή των προτύπων αυτών επεκτάθηκε σε όλα τα οχήματα, ανεξαρτήτως κυβισμού, βάσει μιας βελτιωμένης ευρωπαϊκής διαδικασίας δοκιμής που περιλαμβάνει κύκλο οδήγησης σε υπεραστικό περιβάλλον και θεσπίστηκαν απαιτήσεις  για τις εξατμιστικές εκπομπές και την αντοχή των συστατικών μερών των οχημάτων που παίζουν ρόλο στη μείωση των εκπομπών, καθώς και αυστηρότερα πρότυπα για τις εκπομπές σωματιδίων από οχήματα με κινητήρα ντίζελ- ότι τα αυστηρά ευρωπαϊκά πρότυπα ισχύουν μόνο για τα ιδιωτικά αυτοκίνητα που έχουν κατ' ανώτατο όριο έξι θέσεις και των οποίων η μέγιστη μάζα δεν υπερβαίνει τα 2 500 χιλιόγραμμα- ότι οι μεταβατικές διατάξεις για τις άλλες κατηγορίες οχημάτων που  εντάσσονται στο πεδίο εφαρμογής της οδηγίας 70/220/ΕΟΚ, ιδίως για τα ελαφρά οχήματα επαγγελματικής χρήσεως, προβλέπουν λιγότερο αυστηρά πρότυπα- ότι οι περιβαλλοντικές επιπτώσεις των αυστηρότερων προτύπων θα ενισχύονταν σημαντικά και θα επιταχύνονταν εάν τα κράτη μέλη χορηγούσαν φορολογικά κίνητρα για την αγορά καινουργών οχημάτων τα οποία πληρούν εκ των προτέρων τα πρότυπα της παρούσας  οδηγίας- ότι, κατά γενική γνώμη, η μελλοντική εξέλιξη των μεταφορών στην Κοινότητα θα επιφέρει αύξηση της επιβάρυνσης του περιβάλλοντος- ότι οι μέχρι σήμερα επίσημες προγνώσεις όσον αφορά την αύξηση των μεταφορών απέχουν από τις πραγματικές εξελίξεις και ότι, ως  εκ τούτου, πρέπει να ισχύουν για όλων των ειδών τα αυτοκίνητα οχήματα πολύ αυστηρά πρότυπα όσον αφορά τις εκπομπές καυσαερίων- ότι μια ιδιαίτερη προσπάθεια στον τομέα της έρευνας και ανάπτυξης για τη μείωση της ρύπανσης του αέρα από οχήματα με κινητήρα μπορεί να αποτελέσει καθοριστικό παράγοντα για την ενίσχυση της ανταγωνιστικότητας της ευρωπαϊκής αυτοκινητοβιομηχανίας- ότι η Επιτροπή αναλαμβάνει να αξιολογεί τακτικά τις τελευταίες επιστημονικές προόδους που επιτρέπουν τη μείωση των επιτρεπομένων οριακών τιμών για την ρύπανση του αέρα από οχήματα με κινητήρα, και να προτείνει, κατόπιν διαβουλεύσεως με την ομάδα  "Εκπομπές οχημάτων με κινητήρα" τα κατάλληλα μέτρα για τη μείωση των εν λόγω τιμών- ότι, προκειμένου να μειωθούν, κατά το επόμενο στάδιο, οι οριακές τιμές για τα ελαφρά επαγγελματικά οχήματα, και με την επιφύλαξη μιας κατάλληλης τεχνικής αξιολόγησης, οι κατηγορίες οχημάτων ΙΙ και ΙΙΙ θα μπορούσαν να συγχωνευθούν και να καταργηθούν οι  ειδικές οριακές τιμές που ισχύουν για τον έλεγχο της πιστότητας της παραγωγής- ότι οι εργασίες της Επιτροπής στον τομέα αυτόν απέδειξαν ότι η κοινοτική βιομηχανία διαθέτει ήδη ή βελτιώνει τεχνικές που επιτρέπουν στα οχήματα που αφορά η παρούσαοδηγία να ανταποκρίνονται σε πρότυπα εξίσου αυστηρά με εκείνα που ισχύουν για τα  επιβατικά αυτοκίνητα, λαμβανομένων υπόψη των χαρακτηριστικών των οχημάτων αυτών- ότι τα προτεινόμενα πρότυπα πρέπει να εφαρμοστούν το ταχύτερο δυνατόν, προκειμένου να εξασφαλιστεί η συνοχή των μέτρων που λαμβάνει η Κοινότητα για την καταπολέμηση της  ατμοσφαιρικής ρύπανσης από την οδική κυκλοφορία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα παραρτήματα Ι, ΙΙΙ, ΙV, V και ΙΧ της οδηγίας 70/220/ΕΟΚ τροποποιούνται σύμφωνα με το παράρτημα της παρούσας οδηγίας.   Άρθρο 2  1.  Από την 1η Οκτωβρίου 1993, τα κράτη μέλη δεν μπορούν, για λόγους σχετικούς με τη ρύπανση της ατμόσφαιρας από τις εκπομπές οχημάτων:  - να αρνούνται την έγκριση ΕΟΚ, την έκδοση του εγγράφου που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ ή την εθνική έγκριση, για έναν τύπο οχήματος με κινητήρα ούτε - να απαγορεύουν την πρώτη θέση σε κυκλοφορία οχημάτων με κινητήρα,  εφόσον οι εκπομπές από αυτόν τον τύπο του οχήματος με κινητήρα ή από αυτά τα οχήματα ανταποκρίνονται στις διατάξεις της οδηγίας 70/220/ΕΟΚ, όπως τροποποιείται από την παρούσα οδηγία.  2.  Από την 1η Οκτωβρίου 1993, τα κράτη μέλη:  - δεν μπορούν πλέον να χορηγούν την έγκριση ΕΟΚ ή να εκδίδουν το έγγραφο που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ για έναν τύπο οχήματος με κινητήρα,  - πρέπει να αρνούνται τη χορήγηση εθνικής έγκρισης για έναν τύπο οχήματος με κινητήρα,  του οποίου οι εκπομπές δεν ανταποκρίνονται στις απαιτήσεις των παραρτημάτων της οδηγίας 70/220/ΕΟΚ, όπως τροποποιείται από την παρούσα οδηγία.  3.  Από την 1η Οκτωβρίου 1994, τα κράτη μέλη απαγορεύουν την πρώτη θέση σε κυκλοφορία οχημάτων των οποίων οι εκπομπές δεν ανταποκρίνονται στις απαιτήσεις των παραρτημάτων της οδηγίας 70/220/ΕΟΚ, όπως τροποποιείται από την παρούσα οδηγία.   Άρθρο 3  Τα κράτη μέλη μπορούν να θεσπίζουν φορολογικά κίνητρα μόνο για τα οχήματα με κινητήρα που πληρούν τις προδιαγραφές της παρούσας οδηγίας. Τα κίνητρα αυτά πρέπει να ανταποκρίνονται στις διατάξεις της συνθήκης και, επιπροσθέτως, πρέπει να πληρούν  τις ακόλουθες προϋποθέσεις:  - πρέπει να εφαρμόζονται σε όλα τα καινουργή οχήματα, τα οποία διατίθενται προς πώληση στην αγορά ενός κράτους μέλους και τα οποία πληρούν εκ των προτέρων τις προδιαγραφές της παρούσας οδηγίας,  - παύουν να ισχύουν κατά τις ημερομηνίες που ορίζονται στο άρθρο 2 παράγραφος 3 για την υποχρεωτική έναρξη ισχύος των τιμών εκπομπών για τα καινουργή οχήματα,  - πρέπει να αφορούν ποσό, για κάθε τύπο οχήματος, ουσιωδώς χαμηλότερο από το πραγματικό κόστος του εξοπλισμού που προστίθεται στο όχημα προκειμένου αυτό να ανταποκρίνεται στις τιμές εκπομπών που έχουν καθορισθεί, καθώς και της τοποθέτησης του εξοπλισμού  στο όχημα.  Η Επιτροπή ενημερώνεται εγκαίρως για οποιαδήποτε σχέδια θέσπισης ή τροποποίησης των φορολογικών κινήτρων που αναφέρονται στο πρώτο εδάφιο ώστε να μπορεί να υποβάλει παρατηρήσεις.   Άρθρο 4  Στις 31 Δεκεμβρίου 1994 το αργότερο, το Συμβούλιο, αποφασίζοντας υπό τους όρους που προβλέπονται στη συνθήκη, αποφαίνεται για μια πρόταση που θα υποβάλει η Επιτροπή στις 31 Δεκεμβρίου 1993, το αργότερο, και η οποία θα αφορά περαιτέρω μείωση των  οριακών τιμών.  Οι μειωμένες οριακές τιμές δεν θα ισχύουν πριν από την 1η Ιανουαρίου 1996 για τις νέες εγκρίσεις τύπου των οχημάτων της κατηγορίας Ι, και πριν από την 1η Ιανουαρίου 1997 για τις νέες εγκρίσεις τύπου των οχημάτων των κατηγοριών ΙΙ και ΙΙΙ, όπως ορίζεται  στον πίνακα του σημείου 5.3.1.4 του παραρτήματος Ι της οδηγίας 70/220/ΕΟΚ όπως τροποποιείται από την παρούσα οδηγία- αυτές οι μειωμένες τιμές μπορούν να χρησιμεύουν ως βάση φορολογικών κινήτρων από την έκδοση της νέας οδηγία.  Οι αυξημένες οριακές τιμές για τον έλεγχο της πιστότητας της παραγωγής (όπως ορίζεται στον πίνακα του σημείου 7.1.1 του εν λόγω παραρτήματος Ι) θα παύσουν να ισχύουν από τις ημερομηνίες εφαρμογής των μειωμένων οριακών τιμών που προβλέπονται στο δεύτερο  εδάφιο.   Άρθρο 5  1.  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία στις 30 Σεπτεμβρίου 1993, το αργότερο. Πληροφορούν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα κράτη μέλη.  Λουξεμβούργο, 28 Ιουνίου 1993.  Για το Συμβούλιο Ο Πρόεδρος S. ANKEN    (1) ΕΕ αριθ. C 100 της 22. 4. 1992, σ. 7.  (2) ΕΕ αριθ. C 305 της 23. 11. 1992, σ. 120 καιΕΕ αριθ. C 176 της 28. 6. 1993.  (3) ΕΕ αριθ. C 313 της 30. 11. 1992, σ. 11.  (4) ΕΕ αριθ. C 112 της 20. 12. 1973, σ. 1.  (5) ΕΕ αριθ. C 46 της 17. 2. 1983, σ. 1.  (6) ΕΕ αριθ. L 76 της 6. 4. 1970, σ. 1. Οδηγία όπως τροποποιήθηκε τελευταία απ ό την οδηγία 91/441/ΕΟΚ (ΕΕ αριθ. L 242 της 30. 8. 1991, σ. 1.  (7) ΕΕ αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).  (8) ΕΕ αριθ. L 159 της 15. 6. 1974, σ. 61.  (9) ΕΕ αριθ. L 32 της 3. 2. 1977, σ. 32.  (10) ΕΕ αριθ. L 223 της 14. 8. 1978, σ. 48.  (11) ΕΕ αριθ. L 197 της 20. 7. 1983, σ. 1.  (12) ΕΕ αριθ. L 36 της 9. 2. 1988, σ. 1.  (13) ΕΕ αριθ. L 214 της 6. 8. 1988, σ. 1.  (14) ΕΕ αριθ. L 226 της 3. 8. 1989, σ. 1.      ΠΑΡΑΡΤΗΜΑ   ΤΡΟΠΟΠΟΙΗΣΕΙΣ ΤΩΝ ΠΑΡΑΡΤΗΜΑΤΩΝ ΤΗΣ ΟΔΗΓΙΑΣ 70/220/ΕΟΚ   ΠΑΡΑΡΤΗΜΑ Ι  1. Το σημείο 5.2.1 αντικαθίσταται από το ακόλουθο κείμενο:  "5.2.1 Τα οχήματα με κινητήρα επιβαλλόμενης ανάφλεξης πρέπει να υποβάλλονται στις ακόλουθες δοκιμές:  - Τύπος Ι: (έλεγχος των μέσων εκπομπών στους σωλήνες εξαγωγής μετά από εκκίνηση με ψυχρό κινητήρα) - Τύπος ΙΙ: [εκπομπή μονοξειδίου του άνθρακα σε κατάσταση βραδυπορίας (ρελαντί)] - Τύπος ΙΙΙ: (εκπομπές αερίων του στροφαλοθαλάμου) - Τύπος IV: (εξατμιστικές εκπομπές) - Τύπος V: (αντοχή των συστημάτων αντιρρύπανσης)".  2. Το σημείο 5.2.2 καταργείται.  3. Το σημείο 5.2.3 αντικαθίσταται από το ακόλουθο κείμενο:  "5.2.3 Τα οχήματα με κινητήρα ανάφλεξης διά συμπιέσεως πρέπει να υποβάλλονται στις ακόλουθες δοκιμές:  - Τύπος Ι: (έλεγχος των μέσων εκπομπών στους σωλήνες εξαγωγής μετά από εκκίνηση με ψυχρό κινητήρα) - Τύπος V: (αντοχή των συστημάτων αντιρρύπανσης)".  4. Το σημείο 5.2.4 καταργείται.  5. Ο πίνακας 1.5.2 αντικαθίσταται από τον ακόλουθο πίνακα:  "Πίνακας 1.5.2. Διάφορες δυνατοτήτες για την έγκριση και τις επέκτασεις της έγκρισης Δοκιμή έγκρισηςΟχήματα των κατηγοριών Μ και Ν με κινητήρα επιβαλλόμενης ανάφλεξηςΟχήματα των κατηγορίων Μ1και Ν1 με κινητήρα ανάφλεξης διά συμπιέσεωςΤύπος ΙΝΑΙ (μάζα  3,5 t)ΝΑΙ (μάζα  3,5 t)Τύπος ΙΙΝΑΙ (μάζα > 3,5 t) - Τύπος ΙΙΙΝΑΙ - Τύπος IVΝΑΙ (μάζα  3,5 t) - Τύπος VΝΑΙ (μάζα  3,5 t)ΝΑΙ (μάζα  3,5 t)Όροι επέκτασηςΣημείο 6-Σημείο 6 - Μ2 και Ν2 με μάζα αναφοράς μη υπερβαίνουσα τα 2 840 kg" 6. Το σημείο 5.3.1.2.1 αντικαθίσταται από το ακόλουθο κείμενο:  "5.3.1.2.1. Εκτελείται μια δοκιμή συνολικής διάρκειας ..." (το υπόλοιπο μένει αμετάβλητο).  7. Το σημείο 5.3.1.2.4 καταργείται.  8. Στο σημείο 5.3.1.4:  - Η δεύτερη φράση αντικαθίσταται από το ακόλουθο κείμενο:  "Με την εξαίρεση των οχημάτων που αναφέρονται στο σημείο 8.1, τα αποτελέσματα κάθε δοκιμής πολλαπλασιάζονται ..." (το υπόλοιπο μένει αμετάβλητο).  - Ο πίνακας αντικαθίσταται από τον ακόλουθο πίνακα:  "Κατηγορία οχήματος Μάζα αναφοράς Οριακές τιμές Μάζα μονοξειδίου του άνθρακαΣυνδυασμένη μάζα υδρογονανθράκων και οξειδίων του αζώτουΜάζα σωματιδίων (1)MR (kg)L1 (g/km)L2 (g/km)L3 (g/km) M (2)όλες2,720,970,14N1 (3)κατηγορία ΙMR  1 2502,720,970,14κατηγορία ΙΙ1 250 < MR  1 7005,171,4 0,19κατηγορία ΙΙΙ1 700 < MR6,9 1,7 0,25(1) Για κινητήρες ανάφλεξης διά συμπιέσεως.  (2) Εξαιρούνται:  - οχήματα σχεδιασμένα για τη μεταφορά προσώπων που έχουν περισσότερες από έξι θέσεις, συμπεριλαμβανομένης της θέσης του οδηγού,  - οχήματα των οποίων η μέγιστη μάζα υπερβαίνει τα 2 500 kg (3) Και όλα τα οχήματα της κατηγορίας Μ τα οποία αναφέρονται στη σημείωση (2)." 9. Το σημείο 5.3.2.1 αντικαθίσταται από το ακόλουθο κείμενο:  "5.3.2.1. Η δοκιμή αυτή πρέπει να εκτελείται για τα οχήματα με κινητήρα επιβαλλόμενης ανάφλεξης στα οποία δεν εφαρμόζεται η δοκιμή που αναφέρεται στο σημείο 5.3.1." 10. Το σημείο 5.3.2.2 αντικαθίσταται από το ακόλουθο κείμενο:  "5.3.2.2. Κατά τον έλεγχο υπό τις συνθήκες που προβλέπονται στο παράρτημα IV, η κατ' όγκον περιεκτικότητα των εκπεμπόμενων αερίων σε μονοξείδο του άνθρακα, με τον κινητήρα σε κατάσταση βραδυπορίας (ρελαντί), δεν πρέπει να υπερβαίνει το 3,5 % με τη  ρύθμιση που ορίζει ο κατασκευαστής και δεν πρέπει να υπερβαίνει το 4,5 % στα πλαίσια των ρυθμίσεων που ορίζονται στο παράρτημα IV." 11. Το σημείο 5.3.4.1 αντικαθίσταται από το ακόλουθο κείμενο:  "5.3.4.1. Η δοκιμή αυτή πρέπει να εκτελείται σε όλα τα οχήματα που αναφέρονται στο σημείο 1, με την εξαίρεση των οχημάτων με κινητήρα ανάφλεξης διά συμπιέσεως." 12. Στο σημείο 5.3.5.1, η πρώτη φράση αντικαθίσταται από το ακόλουθο κείμενο:  "5.3.5.1. Η δοκιμή αυτή πρέπει να εκτελείται σε όλα τα οχήματα που αναφέρονται στο σημείο 1 στα οποία εφαρμόζεται η δοκιμή που αναφέρεται στο σημείο 5.3.1, ..." (το υπόλοιπο μένει αμετάβλητο).  13. Το σημείο 6.1.1 αντικαθίσταται από το ακόλουθο κείμενο:  "6.1.1. Τυποί οχημάτων με διάφορες μάζες αναφοράς.  6.1.1.1. Η έγκριση που χορηγείται σε έναν τύπο οχήματος μπορεί να επεκτείνεται μόνο σε τύπους οχημάτων των οποίων η μάζα αναφοράς αντιστοιχεί στη χρησιμοποίηση του αμέσως ανώτερου ή οποιουδήποτε κατώτερου επιπέδου ισοδύναμης αδράνειας.  6.1.1.2. Προκειμένου περί οχημάτων της κατηγορίας Ν1 και οχημάτων της κατηγορίας Μ όπως αναφέρονται στη σημείωση (2) του σημείου 5.3.1.4, αν η μάζα αναφοράς του τύπου οχήματος για το οποίο ζητείται η επέκταση της έγκρισης αντιστοιχεί στη χρησιμοποίηση  ρυθμιστικού σφονδύλου με ισοδύναμη αδράνεια ελαφρύτερου από εκείνον που χρησιμοποιείται για τον ήδη εγκεκριμένο τύπο οχήματος, η επέκταση της έγκρισης χορηγείται αν οι μάζες των ρύπων που παράγονται από το ήδη εγκεκριμένο όχημα ανταποκρίνονται στα  προδιαγεγραμμένα όρια για το όχημα για το οποίο ζητείται η επέκταση της έγκρισης." 14. Στο σημείο 7.1.1, ο πίνακας αντικαθίσταται από τον ακόλουθο πίνακα:  "Κατηγορία οχήματοςΜάζα αναφοράςΟριακές τιμέςΜάζα μονοξειδίου του άνθρακαΣυνδυασμένη μάζα  υδρογονανθράκων και οξειδίων του αζώτου Μάζα σωματιδίων (1)MR (kg)L1 (g/km)L2 (g/km)L3 (g/km)M (2)όλες3,161,130,18Ν1 (3)MR  1 2503,161,130,181 250 < MR 1 7006,0 1,6 0,221 700 < MR8,0 2,0 0,29(1) Για κινητήρες ανάφλεξης διά συμπιέσεως.  (2) Βλέπε σημείωση (2) του τμήματος 5.3.1.4.  (3) Βλέπε σημείωση (3) του τμήματος 5.3.1.4."  15. Σημείο 8:  - Το σημείο 8.1 καταργείται.  - Στο σημείο 8.2, η δεύτερη περίπτωση αντικαθίσταται από το ακόλουθο κείμενο:  "- Οι διατάξεις που προβλέπονται για τα οχήματα της κατηγορίας Μ1 (2) εξοπλισμένα με κινητήρες επιβαλλόμενης ανάφλεξης με κυβισμό μεγαλύτερο από 2 λίτρα, στο παράρτημα 1 της οδηγίας 70/220/ΕΟΚ, όπως τροποποιήθηκε από την οδηγία 88/76/ΕΟΚ." -Το σημείο 8.3 αντικαθίσταται από το ακόλουθο κείμενο:  "Για τα οχήματα της κατηγορίας Μ1 (2) μέχρι την 1η Ιουλίου 1994 όσον αφορά την έγκριση τύπου και μέχρι τις 31 Δεκεμβρίου 1994 όσον αφορά την πρώτη θέση σε κυκλοφορία και για τα οχήματα της κατηγορίας Ν1 (3) μέχρι την 1η Οκτωβρίου 1994 όσον αφορά την έγκριση τύπου και μέχρι την 1η Οκτωβρίου 1995 όσον αφορά την πρώτη θέση σε κυκλοφορία,  οι οριακές τιμές για το άθροισμα της μάζας των υδρογονανθράκων και των οξειδίων του αζώτου και για τη μάζα των σωματιδίων οχημάτων που είναι εξοπλισμένα με κινητήρες ανάφλεξης με συμπίεση με απευθείας ενίσχυση είναι οι τιμές που προκύπτουν από τον  πολλαπλασιασμό των τιμών L2 και L3 των πινάκων των εδαφίων 5.3.1.4 (έγκριση τύπου) και 7.1.1.1 (έλεγχος συμμόρφωσης) με το συντελεστή 1,4).  (2) Βλέπε υποσημείωση (2) στο σημείο 5.3.1.4.  (3) Βλέπε υποσημείωση (3) στο σημείο 5.3.1.4."  ΠΑΡΑΡΤΗΜΑ ΙΙΙ  16. Σημείο 2.3.1:  - Το δεύτερο εδάφιο αντικαθίσταται από τα ακόλουθα τρία εδάφια:  "Για τα οχήματα της κατηγορίας Μ (2) με κινητήρα που έχει μέγιστη ισχύ μικρότερη από ή ίση με 30 kw και των οποίων η μέγιστη ταχύτητα δεν υπερβαίνει τα 130 km/h, η μέγιστη ταχύτητα για τον υπεραστικό κύκλο (Μέρος δύο) περιορίζεται στα 90 km/h έως την 1η  Ιουλίου 1994.  Για τα οχήματα της κατηγορίας Ν1 (3) με σχέση ισχύος/βάρους μικρότερη ή ίση των 30 kw/t (4) και μέγιστη ταχύτητα που δεν υπερβαίνει τα 130 km/h, η μέγιστη ταχύτητα για τον υπεραστικό κύκλο (Μέρος δύο) περιορίζεται στα 90 km/h έως την 1η Ιανουαρίου 1996  για τα οχήματα της κατηγορίας Ι και έως την 1η Ιανουαρίου 1997 για τα οχήματα των κατηγοριών ΙΙ και ΙΙΙ.  Μετά τις ημερομηνίες αυτές, όταν τα οχήματα δεν επιτυγχάνουν την επιτάχυνση και τη μεγίστη ταχύτητα που ορίζονται για τον κύκλο δοκιμής, το γκάζι πρέπει να παραμένει πατημένο τελείως, έως ότου φθάσουν εκ νέου την οριζόμενη καμπύλη. Οι τυχόν παρεκκλίσεις  σε σχέση προς τον κύκλο δοκιμής πρέπει να αναφέρονται στην έκθεση δοκιμής.  (2) Βλέπε σημείωση (2) του σημείου 5.3.1.4 του παραρτήματος Ι.  (3) Βλέπε σημείωση (3) του σημείου 5.3.1.4 του παραρτήματος Ι.  (4) Μέγιστη τεχνικώς αποδεκτή μάζα έμφορτου οχήματος δηλούμενη από τον κατασκευαστή." 17. Το σημείο 7.1 αντικαθίσταται από το ακόλουθο κείμενο:  "7.1. Δειγματοληψία Η δειγματοληψία αρχίζει κατά την έναρξη του πρώτου στοιχειώδους αστικού κύκλου δοκιμής, όπως ορίζεται στο σημείο 6.2.2 και περατώνεται στο τέλος της τελευταίας περιόδου κινητήρα σε βραδυπορία (ρελαντί) του υπεραστικού κύκλου (Μέρος δύο)."  ΠΑΡΑΡΤΗΜΑ IV  18. Το σημείο 2.2 αντικαθίσταται από το ακόλουθο κείμενο:  "2.2. Κατά τη διάρκεια της δοκιμής, η θερμοκρασία του περιβάλλοντος πρέπει να κυμαίνεται μεταξύ 293 και 303 Κ (20 και 30o).  Ο κινητήρας προθερμαίνεται μέχρις ότου οι θερμοκρασίες των υγρών ψύξης και λίπανσης καθώς και η πίεση του λιπαντικού φθάσουν σε επίπεδο ισορροπίας." 19. Το σημείο 2.5.2.1 αντικαθίσταται από το ακόλουθο κείμενο:  "2.5.2.1. Αρχικά διεξάγεται μια μέτρηση υπό τις συνθήκες ρύθμισης που καθορίζει ο κατασκευαστής."  ΠΑΡΑΡΤΗΜΑ V  20. Το σημείο 2.1 αντικαθίσταται από το ακόλουθο κείμενο:  "2.1. Η δοκιμή τύπου ΙΙΙ εκτελείται σε όχημα με κινητήρα επιβαλλόμενης ανάφλεξης που έχει υποβληθεί σε δοκιμή του τύπου Ι ή του τύπου ΙΙ, ανάλογα με την περίπτωση."  ΠΑΡΑΡΤΗΜΑ IX  21. ΤΜΗΜΑ ΙΙ Το σημείο 1.5 καταργείται.


Avis juridique important

|

31985L0591

Οδηγία 85/591/ΕΟΚ του Συμβουλίου της 20ής Δεκεμβρίου 1985 για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων

Επίσημη Εφημερίδα αριθ. L 372 της 31/12/1985 σ. 0050 - 0052 Φινλανδική ειδική έκδοση: Κεφάλαιο 13 τόμος 15 σ. 0015  Ισπανική ειδική έκδοση: Κεφάλαιο 13 τόμος 19 σ. 0054  Σουηδική ειδική έκδοση: Κεφάλαιο 13 τόμος 15 σ. 0015  Πορτογαλική ειδική έκδοση : Κεφάλαιο 13 τόμος 19 σ. 0054

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων - (85/591/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,την πρόταση της Επιτροπής (1),(1) ΕΕ αριθ. C 53 της 24.2.1984, σ. 9.τη γνώμη του Ευρωπαϊκού Κοινοβουλίου (2)(2) ΕΕ αριθ. C 46 της 18.2.1985, σ. 95.τη γνώμη της Οικονομικής και Κοινωνικής Επιτροπής (3),(3) ΕΕ αριθ. C 44 της 15.2.1985, σ. 1.Εκτιμώντας:ότι η παραγωγή, η παρασκευή, η εμπορία και η χρησιμοποίηση των τροφίμων κατέχουν σημαντικότατη θέση στην Ευρωπαϊκή Οικονομική Κοινότητα·ότι οι χρησιμοποιούμενοι, για το σκοπό αυτό, τρόποι δειγματοληψίας και μέθοδοι ανάλυσης μπορούν να έχουν άμεσες επιπτώσεις στην πραγματοποίηση και τη λειτουργία της κοινής αγοράς· ότι πρέπει λοιπόν να εναρμονιστούν·ότι ο καθορισμός αυτών των τρόπων δειγματοληψίας και μεθόδων ανάλυσης αποτελεί αποκλειστικά μέτρο τεχνικού και επιστημονικού χαρακτήρα· ότι, για την ανάπτυξη, τη βελτίωση και τη συμπλήρωση αυτών, απαιτείται ταχεία διαδικασία· ότι, για να διευκολυνθεί η θέσπιση παρόμοιων μέτρων, πρέπει να προβλεφθεί μια διαδικασία για την καθιέρωση στενής συνεργασίας μεταξύ των κρατών μελών και της Επιτροπής στα πλαίσια της Μόνιμης Επιτροπής Τροφίμων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Όταν απαιτείται η καθιέρωση κοινοτικών τρόπων δειγματοληψίας ή μεθόδων ανάλυσης, για τον καθορισμό της σύνθεσης, των χαρακτηριστικών παρασκευής, της συσκευασίας ή της επισήμανσης ενός τροφίμου, οι τρόποι ή οι μέθοδοι αυτές θεσπίζονται από την Επιτροπή ή, ενδεχόμενα, από το Συμβούλιο, σύμφωνα με τη διαδικασία που προβλέπεται στο άρθρο 4.2. Η παράγραφος 1 δεν θίγει ισχύουσες ειδικές διατάξεις ή διατάξεις που ενδέχεται να θεσπιστούν στα πλαίσια των ειδικών κοινοτικών ρυθμίσεων.3. Για να κριθεί κατά πόσον είναι αναγκαία η καθιέρωση των μέτρων που προβλέπονται στην παράγραφο 1, θα λαμβάνεται ιδίως υπόψη:α) η ανάγκη της διασφάλισης της ενιαίας εφαρμογής της κοινοτικής νομοθεσίας·β) η ύπαρξη εμποδίων στις ενδοκοινοτικές συναλλαγές·γ) ο μόνιμος ή επαναληπτικός χαρακτήρας των κριτηρίων που αναφέρονται στα στοιχεία α) ή β).Άρθρο 21. Οι οδηγίες που προβλέπονται στο άρθρο 1 λαμβάνουν υπόψη το επίπεδο των επιστημονικών ή τεχνικών γνώσεων, ιδίως των ήδη δοκιμασμένων τρόπων δειγματοληψίας και μεθόδων ανάλυσης.2. Οι οδηγίες αυτές προβλέπουν την τήρηση κατάλληλων προθεσμιών για τη θέση τους σε εφαρμογή από τα κράτη μέλη.3. Η καθιέρωση των μέτρων, τα οποία προβλέπει το άρθρο 1 παράγραφος 1, δεν εμποδίζει τα κράτη μέλη να χρησιμοποιούν άλλους δοκιμασμένους και επιστημονικά έγκυρους τρόπους ή μεθόδους, υπό τον όρο ότι δεν παρεμποδίζεται η ελεύθερη κυκλοφορία όσων προϊόντων αναγνωρίζονται ως σύμφωνα με τους κανόνες, βάσει κοινοτικών τρόπων ή μεθόδων. Ωστόσο, σε περίπτωση διαφωνίας για την ερμηνεία των αποτελεσμάτων, είναι καθοριστικά τα αποτελέσματα που έχουν επιτευχθεί με κοινοτικούς τρόπους ή μεθόδους.4. Οι μέθοδοι ανάλυσης που θα πρέπει να θεσπιστούν θα είναι σύμφωνες με τα κριτήρια που καθορίζονται στο παράρτημα.5. Με την επιφύλαξη του άρθρου 3, οι τροποποιήσεις των υφισταμένων οδηγιών, που καθίστανται αναγκαίες λόγω της επιστημονικής και τεχνικής εξέλιξης, μπορούν, με αίτηση κράτους μέλους, να θεσπίζονται σύμφωνα με τη διαδικασία που προβλέπεται στο άρθρο 4.Άρθρο 31. Όταν ένα κράτος μέλος, με βάση λεπτομερή αιτιολόγηση, διαπιστώνει ότι ένα μέτρο που έχει θεσπιστεί σύμφωνα με το άρθρο 1 είναι για τεχνικούς λόγους ακατάλληλο σε μια συγκεκριμένη περίπτωση ή, ότι δεν αποτελεί επαρκές αποδεικτικό στοιχείο για την κρίση σημαντικού θέματος που αφορά την ανθρώπινη υγεία, το κράτος μέλος αυτό μπορεί να αναστέλλει προσωρινά στο έδαφός του την εφαρμογή του μέτρου αυτού, αποκλειστικά για τη συγκεκριμένη περίπτωση. Ενημερώνει αμέσως τα άλλα κράτη μέλη και την Επιτροπή αναφέροντας τους λόγους της απόφασής του.2.Η Επιτροπή εξετάζει, το συντομότερο δυνατό, τους λόγους που επικαλείται το ενδιαφερόμενο  κράτος μέλος και ζητά τη γνώμη των κρατών μελών στα πλαίσια της Μόνιμης Επιτροπής Τροφίμων που αναφέρει το άρθρο 4 και στη συνέχεια, χωρίς καθυστέρηση, διατυπώνει τη γνώμη της και λαμβάνει τα κατάλληλα μέτρα.3. Εάν η Επιτροπή κρίνει ότι επιβάλλονται τροποποιήσεις του μέτρου που θεσπίστηκε σύμφωνα με το άρθρο 1, προκειμένου να αρθούν οι δυσκολίες που αναφέρονται στην παράγραφο 1, κινεί τη διαδικασία που προβλέπει το άρθρο 4. Στην περίπτωση αυτή, το κράτος μέλος που έχει αναστείλλει την εφαρμογή του κοινοτικού μέτρου μπορεί να διατηρεί την αναστολή αυτή μέχρις ότου τεθούν σε ισχύ οι τροποποιήσεις αυτές.Άρθρο 41. Στην περίπτωση που γίνεται εφαρμογή της διαδικασίας που ορίζει το παρόν άρθρο, η Μόνιμη Επιτροπή Τροφίμων, που έχει συσταθεί με την απόφαση 69/414/ΕΟΚ (1) και αναφέρεται στο εξής ως «επιτροπή», συγκαλείται από τον πρόεδρό της είτε με πρωτοβουλία του είτε μετά από αίτηση του αντιπροσώπου ενός κράτους μέλους.(1) ΕΕ αριθ. L 291 της 19.11.1969, σ. 9.2. Ο αντιπρόσωπος της Επιτροπής υποβάλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της, όσον αφορά το σχέδιο αυτό, μέσα σε μια προθεσμία την οποία ο πρόεδρος μπορεί να ορίσει σε συνάρτηση με το επείγον του θέματος. Η απόφαση της επιτροπής λαμβάνεται με πλειοψηφία 45 ψήφων, οι δε ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.3. α) Η Επιτροπή θεσπίζει τα προτεινόμενα μέτρα εφόσον συμφωνούν με τη γνώμη της επιτροπής·β) όταν τα προτεινόμενα μέτρα δεν συμφωνούν με τη γνώμη της επιτροπής, ή σε περίπτωση που δεν έχει διατυπωθεί γνώμη, η Επιτροπή υποβάλει, χωρίς καθυστέρηση, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία·γ) εάν, μετά από την πάροδο προθεσμίας τριών μηνών από την ημερομηνία υποβολής της πρότασης, το Συμβούλιο δεν έχει αποφασίσει, η Επιτροπή θεσπίζει τα μέτρα που έχει προτείνει.Άρθρο 5Μέσα σε προθεσμία δύο ετών, από την κοινοποίηση της παρούσας οδηγίας (2), τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν προς την παρούσα οδηγία. Πληροφορούν αμέσως την Επιτροπή σχετικά.(2) Η παρούσα οδηγία κοινοποιήθηκε στα κράτη μέλη στις 23 Δεκεμβρίου 1985.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 20 Δεκεμβρίου 1985.Για το ΣυμβούλιοΟ ΠρόεδροςR. STEICHENΠΑΡΑΡΤΗΜΑ1. Οι μέθοδοι ανάλυσης που θεσπίζονται σύμφωνα με τις διατάξεις της οδηγίας πρέπει να εξετάζονται με βάση τα παρακάτω κριτήρια:i) εξειδίκευση ως προς το αντικείμενο,ii) ορθότητα,iii) ακρίβεια· εσω-εργαστηριακή επαναληψιμότητα (μέσα στο ίδιο εργαστήριο) και διαχρονική αναπαραγωγιμότητα (στο ίδιο ή σε διαφορετικά εργαστήρια) μεταβλητότητα,iv) όρια ανίχνευσης,v) ευαισθησία,vi) ευκολία εκτέλεσης και εφαρμογής,vii) άλλα κριτήρια που μπορούν να επιλέγονται ανάλογα με τις ανάγκες.2. Οι τιμές που χαρακτηρίζουν την ακρίβεια, που αναφέρει το σημείο 1 iii), θα οριστούν με βάση τα συμπεράσματα συλλογικής δοκιμής που θα διεξαχθεί με βάση διεθνώς αναγνωρισμένο πρωτόκολλο για αυτού του είδους τις δοκιμές (όπως, π.χ. το δημοσίευμα «Ακρίβεια των δοκιμαστικών μεθόδων» του Διεθνούς Οργανισμού Τυποποίησης) (ISO 5725/1981). Οι τιμές επαναληψιμότητας και αναπαραγωγιμότητας θα εκφραστούν κατά τρόπο διεθνώς αναγνωρισμένο (π.χ. με μορφή διαστημάτων εμπιστοσύνης 95%, όπως ορίζονται στο πρότυπο ISO 5725/1981). Τα αποτελέσματα της συλλογικής δοκιμής θα δημοσιευτούν ή θα είναι προσιτά χωρίς περιορισμούς.3. Οι μέθοδοι ανάλυσης που μπορούν ομοιόμορφα να εφαρμοστούν σε διάφορες ομάδες προϊόντων θα προτιμούνται από τις μεθόδους που μπορούν να εφαρμοστούν μόνο σε ειδικά προϊόντα.4. Οι μέθοδοι ανάλυσης που εγκρίνονται, σύμφωνα με την οδηγία, πρέπει να διατυπώνονται σύμφωνα με την τυποποιημένη παρουσίαση των μεθόδων ανάλυσης που συνιστά ο Διεθνής Οργανισμός Τυποποίησης.